Bokutoko

Bokutoko (ญี่ปุ่น: ぼくとこ) เป็นชื่อเรียกโดยย่อของไลท์โนเวลเรื่อง Boku no Yōna Otoko ga Konna ni Kawaii Nai (ญี่ปุ่น: 僕のような男がこんなに可愛いない) หรือในชื่อภาษาอักฤษว่า A Guy Like Me Can’t Be Cute โดยเป็นไลท์โนเวลผลงานลำดับที่ห้าของฟ้ามืด มีชื่อเรื่องภาษาไทยว่า ลูกผู้ชายอย่างผมไม่มีทางน่ารักขนาดนี้หรอก (เฟ้ย)

Bokutoko ถือว่าเป็นผลงานที่ต่อยอดมาจาก Idol Pretender ซึ่งเป็นผลงานที่ล้มเหลวในอดีตของผู้แต่ง แนวเรื่องจึงใกล้เคียงกัน คือเล่าถึงการใช้ชีวิตของตัวละครเอกที่เป็นผู้ชายแต่เกิดอุบัติเหตุบางอย่างทำให้กลายเป็นผู้หญิงโดยสมบูรณ์ทั้งร่างกายและจิตใจบางส่วน รวมทั้งการสับสนในความรักของตัวเอกว่าชอบผู้ชายหรือจะยังชอบผู้หญิง สิ่งที่ถูกเพิ่มลงไปและไม่มีใน Idol Pretender ก็คือแนวเรื่องแบบฮาเร็มย้อนกลับ (Reverse Harem) เพราะตัวละครเอกที่กลายเป็นผู้หญิงนั้นอยู่ท่ามกลางหมู่ตัวละครชายเนื่องจากเรียนอยู่ในโรงเรียนชายล้วน แม้ว่าในเนื้อเรื่องจะมีตัวละครหญิงอยู่ด้วยก็ตาม

Plot
ซากุราอิ อิคุสะ หนุ่มหน้าหวานผู้รักการทะเลาะวิวาท ชอบต่อยตีกับชาวบ้านเพราะคิดว่าจะทำให้ตัวเองดูแมนขึ้น วันหนึ่งเขาโดนคู่อริกลุ่มใหญ่ตามไล่ล่า เขาคิดว่าสู้ไม่ไหวจึงวิ่งหนี แต่โชคร้ายพลัดตกจากหน้าต่างปางตาย ทว่าเขากลับฟื้นขึ้นมาอีกครั้งด้วยฝีมือของ ดร.ทาจิบานะ อาโออิ หมอสาวอัจฉริยะ ที่ได้ให้อิคุสะกินยาวิเศษที่เธอคิดค้นขึ้นมา โดยยาดังกล่าวนั้นทำให้อาการบาดเจ็บทุกชนิดหายเป็นปลิดทิ้ง ทุกอย่างเหมือนจะไม่มีปัญหาอะไร แต่อิคุสะกลับพบว่าร่างกายของตนกลายเป็นผู้หญิงโดยสมบูรณ์ไปซะงั้น มาทราบภายหลังว่าที่แท้ก็เป็นผลข้างเคียงจากยาวิเศษของ ดร.ทาจิบานะ นั่นเอง ด้วยเหตุนั้น ดร.ทาจิบานะ จึงต้องหาทางผลิตยาตัวใหม่ให้อิคุสะกลับไปเป็นเหมือนเดิม โดยในระหว่างนั้นอิคุสะก็ต้องหาทางเอาตัวรอดในชีวิตประจำวันอันล่อแหลม เพราะโรงเรียนที่เขาเรียนอยู่นั้น คือโรงเรียนเอกชนชิบาซากิ ซึ่งดันเป็นโรงเรียนชายล้วน เรื่องราวของเด็กหนุ่มที่กลายเป็นเด็กสาวในโรงเรียนชายล้วนจึงได้เริ่มต้นขึ้น

Main characters

 * ซากุราอิ อิคุสะ (Sakurai Ikusa) เด็กหนุ่มหน้าหวาน เรียนอยู่ชั้นมัธยมปลาย ปี 1 ห้อง B รักการทะเลาะวิวาทเป็นชีวิตจิตใจ เพื่อหวังให้คนอื่นมองว่าตนเป็นลูกผู้ชาย วันหนึ่งเขาโดนคู่อริตามล่า เพราะสู้ไม่ไหวเขาจึงหนีจนเกิดอุบัติเหตุตกจากหน้าต่างปางตาย แต่ก็ได้รับการช่วยเหลือจาก ดร.ทาจิบานะ ที่ใช้ยาวิเศษทำให้เขาหายดีเป็นปลิดทิ้ง เพียงแต่ยาดังกล่าวดันมีผลข้างเคียงทำให้ร่างกายเขาเป็นผู้หญิงซะงั้น (แต่หน้าตายังเหมือนเดิม) อิคุสะไม่มีทางเลือกนอกจากหาทางเอาตัวรอดในโรงเรียนชายล้วนที่เขาเรียนอยู่ในระหว่างที่รอยาตัวใหม่ ระหว่างนั้นก็เกิดเรื่องวุ่นวายขึ้นมากมาย
 * เท็นโจอิน ริโตะ (Tenjōin Rito) เพื่อนสนิทเพียงคนเดียวของอิคุสะ เรียนอยู่ห้องเดียวกัน นิสัยต่างจากอิคุสะสุดขั้ว เพราะเขารักสงบ ไม่ชอบความรุนแรง สุภาพ และยังคอยห้ามปรามอิคุสะเวลามีเรื่องอยู่บ่อยครั้ง แถมยังเป็นเด็กเรียนเก่ง ได้คะแนนท็อปตลอด ต่างจากภาพลักษณ์ที่ดูเหมือนอันธพาลโดยสิ้นเชิง ประมาณว่าควรจะสลับบทบาทกับอิคุสะมากกว่า ถึงจะเห็นเป็นแบบนี้ก็มีสาวๆมาติดพันมากมาย แต่เขาดันเป็นโรคกลัวผู้หญิง เขาเลยหนีมาเรียนที่โรงเรียนชายล้วน ริโตะเป็นคนแรกที่ล่วงรู้ความลับของอิคุสะ ซึ่งก็ยังไม่รู้ว่าในอนาคตเขาจะทำอย่างไรเมื่อเพื่อนสนิทกลายเป็นผู้หญิงไปแล้ว
 * ดร.ทาจิบานะ อาโออิ (Dr.Tachibana Aoi) คุณหมอสาวอัจฉริยะ แต่ดูคล้ายคนง่วงนอนตลอดเวลาเพราะใช้เวลาทั้งชีวิตในการคิดค้นยาต่างๆ ซึ่งตอนนี้เธอกำลังคิดค้นยาวิเศษที่ทำให้อาการบาดเจ็บทุกชนิดหายอย่างรวดเร็ว หลังจากที่ไปพบอิคุสะซึ่งอยู่ในสภาพปางตาย ถ้าปล่อยทิ้งไว้ยังไงๆก็ไม่รอดเธอจึงนำยาวิเศษที่เพิ่งคิดค้นเสร็จมาทดลองใช้กับเขา ปรากฏว่าอาการบาดเจ็บของอิคุสะหายเป็นปลิดทิ้งแต่กลับมีผลข้างเคียงทำให้ร่างกายเขากลายเป็นผู้หญิง เธอจึงต้องคิดค้นยาตัวใหม่ที่ไม่มีผลข้างเคียงดังกล่าว ระหว่างนั้นเธอก็ต้องช่วยเหลืออิคุสะเพื่อเป็นการไถ่โทษที่ทำให้ร่างกายของเขาเป็นผู้หญิงด้วย

Supporting characters

 * โฮซึเกะ มาซาโนริ (Hotsuke Masanori) เพื่อนร่วมชั้นและหัวหน้าห้องของห้องที่อิคุสะเรียนอยู่ เป็นคนที่เอาใจใส่เพื่อนร่วมห้องอยู่เสมอ คอยสอดส่องดูความเรียบร้อยตลอดเวลาจนเรียกได้ว่าสายตาของเขานั้นอาจจะต่างจากคนปกติทั่วไป สำหรับอิคุสะนั้นมองเขาว่าเป็นตัวน่ารำคาญและอันตราย เพราะความเอาใจใส่อย่างผิดมนุษย์อย่างเขาอาจจะทำให้ความลับอิคุสะแตกเข้าสักวัน
 * ชิโมจิ โช (Shimoji Shō) ชายหนุ่มรุ่นพี่ที่ช่วยเหลืออิคุสะไว้จากกลุ่มนักเลง เรียนคนละโรงเรียนกับอิคุสะ เขาเข้าใจว่าอิคุสะเป็นผู้หญิงตั้งแต่เจอครั้งแรกเพราะตอนนั้นอิคุสะถูกกระชากเสื้อออกจนเห็นหน้าอก อิคุสะพยายามที่จะไม่บอกเรื่องราวของตัวเองให้เขาฟังเพราะไม่อยากให้กระทบกับชีวิตประจำวัน แต่ดูเหมือนเขาจะถูกใจอะไรบางอย่างในตัวอิคุสะอยู่
 * อาซึกายะ เรียวเฮย์ (Asukaya Ryōhei) อาจารย์ประจำชั้นเรียนของอิคุสะ บุคลิกของเขาดูไม่เหมือนอาจารย์เท่าไหร่ ลือกันว่าเขาเป็นทายาทของแก๊งค์มาเฟีย และยังมีข่าวลือว่าจริงๆแล้วเขาอยากเป็นอาจารย์ที่โรงเรียนหญิงล้วนแต่ส่งใบสมัครผิด จึงดูไม่ค่อยเต็มใจที่จะสอนที่นี่สักเท่าไหร่